รองเลขาธิการนายกรัฐมนตรี เปิดโครงการกองทุนไม้ร่วมพัฒนา สร้างอาชีพ สร้างรายได้ เพิ่มพื้นที่สีเขียวในจังหวัดศรีสะเกษ
รองเลขาธิการนายกรัฐมนตรี เปิดโครงการกองทุนไม้ร่วมพัฒนา สร้างอาชีพ สร้างรายได้ เพิ่มพื้นที่สีเขียวในจังหวัดศรีสะเกษ        นายกอบศักดิ์ ภูตระกูล รองเลขาธิการนายกรัฐมนตรี เปิดโครงการกองทุนต้นไม้ร่วมพัฒนา ภายใต้แนวคิด ต้นไม้ยั่งยืน กองทุนมั่นคง ประชาชนมั่งคั่ง ณ พื้นที่นา 12 ไร่ ของนางแรม เขตนิมิตร ประธานป่ากลุ่มพืชสวนนา ป่าคันนาทองคำ โดยโครงการนี้เป็นโครงการที่นำสมาชิกกองทุนหมู่บ้านและชุมชนเมืองมาร่วมเปลี่ยนแปลงพลิกฟื้นผืนป่าให้มีความอุดมสมบูรณ์โดยได้ต้นแบบจากดาบวิชัย สุริยุทธ ซึ่งถือเป็นผู้บุกเบิกริเริ่มการปลูกต้นไม้คนแรกของจังหวัดศรีสะเกษ        รองเลขาธิการนายกรัฐมนตรี เปิดเผยว่า โครงการกองทุนต้นไม้ร่วมพัฒนา เป็นอีกหนึ่งนโยบายของรัฐบาลที่ต้องการเพิ่มพื้นที่ป่าให้มากขึ้น จึงได้ร่วมกับสมาชิกกองทุนหมู่บ้านและชุมชนเมืองแห่งชาติที่มีมากกว่า 13 ล้านคนทั่วประเทศ ซึ่งถือเป็นพลังสำคัญในการขับเคลื่อนการปลูกต้นไม้ โดยมีภาคีเครือข่ายพร้อมส่งเสริมสนับสนุนในกองทุนดังกล่าว        อีกทั้งยังได้กล่าวชื่นชมและให้กำลังใจชาวบ้านหนองหิน ตำบลดู่ อำเภอปรางค์กู่ ที่ได้ร่วมมือในการปลูกป่า พลิกฟื้นพื้นที่จากที่มีความแห้งแล้งสู่ความอุดมสมบูรณ์พร้อมสร้างเครือข่ายร่วมกัน นอกจากการเพิ่มพื้นที่ป่าแล้วยังเป็นการสร้างอาชีพ สร้างรายได้ให้กับคนในหมู่บ้านและชุมชน ปลูกต้นไม้ 3 อย่าง มีประโยชน์ 4 อย่าง#กองทุนไม้ร่วมพัฒนา #จังหวัดศรีสะเกษ #สำนักข่าวกรมประชาสัมพันธ์ #NNT #ILOVETHAILAND